CELEX: 32014D0520(01)
Language: el
Date: 2014-05-15 00:00:00
Title: Εκτελεστική απόφαση της Επιτροπής, της 15ης Μαΐου 2014 , για την έκδοση αποφάσεων εισαγωγής ορισμένων χημικών προϊόντων στην Ένωση σύμφωνα με τον κανονισμό (ΕΕ) αριθ. 649/2012 του Ευρωπαϊκού Κοινοβουλίου και του Συμβουλίου

20.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/2
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 15ης Μαΐου 2014
   για την έκδοση αποφάσεων εισαγωγής ορισμένων χημικών προϊόντων στην Ένωση σύμφωνα με τον κανονισμό (ΕΕ) αριθ. 649/2012 του Ευρωπαϊκού Κοινοβουλίου και του Συμβουλίου
   (2014/C 152/02)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 649/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με τις εξαγωγές και εισαγωγές επικίνδυνων χημικών προϊόντων (1), και ιδίως το άρθρο 13 παράγραφος 1 δεύτερο εδάφιο,
   Έπειτα από διαβουλεύσεις με την επιτροπή που συστάθηκε δυνάμει του άρθρου 133 του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων, καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής, καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (2),
   Εκτιμώντας τα ακόλουθα:
   
               (1)
            
            
               Σύμφωνα με τον κανονισμό (ΕΕ) αριθ. 649/2012, η Επιτροπή αποφασίζει, εξ ονόματος της Ένωσης, κατά πόσον επιτρέπονται ή όχι οι εισαγωγές στην Ένωση κάθε χημικού προϊόντος που υπόκειται στη διαδικασία Συναίνεσης Μετά από Ενημέρωση (ΣΜΕ).
            
         
               (2)
            
            
               Το Πρόγραμμα των Ηνωμένων Εθνών για το Περιβάλλον (UNEP) και ο Οργανισμός Τροφίμων και Γεωργίας (FAO) έχουν οριστεί ως αρμόδιοι φορείς παροχής γραμματειακών υπηρεσιών για την εφαρμογή της διαδικασίας ΣΜΕ που καθιερώθηκε με τη σύμβαση του Ρότερνταμ σχετικά με τη διαδικασία συναίνεσης μετά από ενημέρωση για ορισμένα επικίνδυνα χημικά προϊόντα και φυτοφάρμακα στο διεθνές εμπόριο, εφεξής «η σύμβαση του Ρότερνταμ», η οποία εγκρίθηκε με την απόφαση 2006/730/ΕΚ του Συμβουλίου (3).
            
         
               (3)
            
            
               Η Επιτροπή, ενεργώντας ως ορισθείσα κοινή αρχή, οφείλει να διαβιβάζει στη γραμματεία της σύμβασης του Ρότερνταμ, εξ ονόματος της Ένωσης και των κρατών μελών της, τις αποφάσεις για τις εισαγωγές χημικών προϊόντων που υπόκεινται στη διαδικασία ΣΜΕ.
            
         
               (4)
            
            
               Το χημικό προϊόν azinphos-methyl έχει υπαχθεί στη διαδικασία ΣΜΕ, ως φυτοφάρμακο, με την απόφαση RC 6/4 από την έκτη σύνοδο της διάσκεψης των μερών της σύμβασης του Ρότερνταμ. Η Επιτροπή έχει λάβει τις σχετικές πληροφορίες από τη γραμματεία της σύμβασης του Ρότερνταμ υπό τη μορφή καθοδηγητικού εγγράφου για τη λήψη απόφασης. Η διάθεση στην αγορά και χρήση του azinphos-methyl ως συστατικού μειγμάτων που δρουν ως φυτοπροστατευτικά προϊόντα απαγορεύεται με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου (4).
            
         
               (5)
            
            
               Το εμπορικό χημικό προϊόν πενταβρωμοδιφαινυλαιθέρας που περιέχει τετραβρωμοδιφαινυλαιθέρα και πενταβρωμοδιφαινυλαιθέρα έχει υπαχθεί στη διαδικασία ΣΜΕ, ως βιομηχανικό προϊόν, με την απόφαση RC 6/5 από την έκτη σύνοδο της διάσκεψης των μερών της σύμβασης του Ρότερνταμ. Η Επιτροπή έχει λάβει τις σχετικές πληροφορίες από τη γραμματεία της σύμβασης του Ρότερνταμ υπό τη μορφή καθοδηγητικού εγγράφου για τη λήψη απόφασης. Η παραγωγή, διάθεση στην αγορά και χρήση του τετραβρωμοδιφαινυλαιθέρα και πενταβρωμοδιφαινυλαιθέρα απαγορεύεται, με την επιφύλαξη ειδικών εξαιρέσεων, με τον κανονισμό (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου (5).
            
         
               (6)
            
            
               Το εμπορικό χημικό προϊόν οκταβρωμοδιφαινυλαιθέρας που περιέχει εξαβρωμοδιφαινυλαιθέρα και επταβρωμοδιφαινυλαιθέρα έχει υπαχθεί στη διαδικασία ΣΜΕ, ως βιομηχανικό προϊόν, με την απόφαση RC 6/6 από την έκτη σύνοδο της διάσκεψης των μερών της σύμβασης του Ρότερνταμ. Η Επιτροπή έχει λάβει τις σχετικές πληροφορίες από τη γραμματεία της σύμβασης του Ρότερνταμ υπό τη μορφή καθοδηγητικού εγγράφου για τη λήψη απόφασης. Η παραγωγή, η διάθεση στην αγορά και η χρήση εξαβρωμοδιφαινυλαιθέρα και επταβρωμοδιφαινυλαιθέρα απαγορεύεται, με την επιφύλαξη ειδικών εξαιρέσεων, από τον κανονισμό (ΕΚ) αριθ. 850/2004.
            
         
               (7)
            
            
               Τα χημικά προϊόντα υπερφθοροοκτανοσουλφονικό οξύ, σουλφονικά υπερφθοροοκτάνια, υπερφθοροοκτανοσουλφονικές σουλφοναμίδες και υπερφθοροοκτανοσουλφονικά σουλφονύλια έχουν υπαχθεί στη διαδικασία ΣΜΕ, ως βιομηχανικά προϊόντα, με την απόφαση RC 6/7 από την έκτη σύνοδο της διάσκεψης των μερών της σύμβασης του Ρότερνταμ. Η Επιτροπή έχει λάβει τις σχετικές πληροφορίες από τη γραμματεία της σύμβασης του Ρότερνταμ υπό τη μορφή καθοδηγητικού εγγράφου για τη λήψη απόφασης. Η παραγωγή, η διάθεση στην αγορά και η χρήση υπερφθοροοκτανοσουλφονικού οξέος, σουλφονικών υπερφθοροοκτανίων, υπερφθοροοκτανοσουλφονικών σουλφοναμίδων και υπερφθοροοκτανοσουλφονικών σουλφονυλίων απαγορεύεται, με την επιφύλαξη ορισμένων ειδικών εξαιρέσεων, με τον κανονισμό (ΕΚ) αριθ. 850/2004.
            
         
               (8)
            
            
               Θα πρέπει να ληφθεί μια τελική απόφαση εισαγωγής σχετικά με το azinphos-methyl, τον εμπορικό πενταβρωμοδιφαινυλαιθέρα, τον εμπορικό οκταβρωμοδιφαινυλαιθέρα, το υπερφθοροοκτανοσουλφονικό οξύ, τα σουλφονικά υπερφθοροοκτάνια, τις υπερφθοροοκτανοσουλφονικές σουλφοναμίδες και τα υπερφθοροοκτανοσουλφονικά σουλφονύλια,
            
         ΑΠΟΦΑΣΙΖΕΙ:
   Άρθρο μόνο
   Εκδίδεται η τελική απόφαση εισαγωγής του azinphos-methyl, του εμπορικού πενταβρωμοδιφαινυλαιθέρα, του εμπορικού οκταβρωμοδιφαινυλαιθέρα, του υπερφθοροοκτανοσουλφονικού οξέος, των σουλφονικών υπερφθοροοκτανίων, των υπερφθοροοκτανοσουλφονικών σουλφοναμίδων και των υπερφθοροοκτανοσουλφονικών σουλφονυλίων, όπως παρατίθενται στα απαντητικά έντυπα για τις εισαγωγές του παραρτήματος.
   
      Βρυξέλλες, 15 Μαΐου 2014.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 201 της 27.7.2012, σ. 60.
   
      (2)  ΕΕ L 396 της 30.12.2006, σ. 1.
   
      (3)  Απόφαση 2006/730/ΕΚ του Συμβουλίου, της 25ης Σεπτεμβρίου 2006, για τη σύναψη, εξ ονόματος της Ευρωπαϊκής Κοινότητας, της σύμβασης του Ρότερνταμ σχετικά με τη διαδικασία συναίνεσης μετά από ενημέρωση όσον αφορά ορισμένα επικίνδυνα χημικά προϊόντα και φυτοφάρμακα στο διεθνές εμπόριο (ΕΕ L 299 της 28.10.2006, σ. 23).
   
      (4)  Κανονισμός (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (ΕΕ L 309 της 24.11.2009, σ. 1).
   
      (5)  Κανονισμός (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τους έμμονους οργανικούς ρύπους και για την τροποποίηση της οδηγίας 79/117/ΕΟΚ (ΕΕ L 158 της 30.4.2004, σ. 7).
   
      ΠΑΡΑΡΤΗΜΑ